Kizeller an tav eo ar barzh, eñ hag a oar (hag a gred ivez) reiñ ur stumm heson dan trivliadoù a ziwan en askre an den, tener e galon, kizidik e spered, hag a bar e selloù war ar bed evel memañ, war  darvoudoù hor buhez, war an amzer o tremen… Neus tra er bed, er vuhez pemdeziek na chellfe lezel diseblant an den gwirion. Dre-se ez eo liesseurt levezon ar barzh, liesdoare sonerezh e werzennoù, o lusk ivez. Do lenner bremañ da vezañ hejet, strafuilhet, direnket zoken gant soñjoù ha flemmoù ar saver-pozioù…